Benee
Stella Rose Bennett (2000-yil 30-yanvarda tugʻilgan) yangi zelandiyalik qoʻshiqchi va qoʻshiqnavis. 2019- va 2020-yillarda u Yangi Zelandiya musiqa mukofotlarida ketma-ket yilning singli, eng yaxshi yakkaxon ijrochi va eng yaxshi estrada ijrochisi nominatsiyasida gʻolib chiqdi. Benee dastlab „Glitter“ va „Soaked“ singllari bilan mahalliy shuhrat qozongan, 2019-yilda „Supalonely“ singli TikTok va YouTube video platformalarida muvaffaqiyat qozonganidan keyin xalqaro mashhurlikka erishgan. Keyinchalik Benee 2020-yil noyabr oyida oʻzining „Hey U X“ debyut albomini chiqardi. Benee taxallusi ostida u 2017-yilda „Tough Guy“ singli bilan oʻzining yakkaxon debyutini qildi, keyinroq 2018-yilda Yangi Zelandiyada qoʻsh platina sertifikatiga ega boʻlgan „Soaked“ singli bilan mashhur boʻldi. U 2019-yil iyun oyida produser Josh Fountain yordami bilan Fire on Marzz debyut mini albomini chiqardi. Uning ikkinchi mini albomi, Stella & Steve 2019-yil noyabr oyida chiqdi va albomning yakuniy singli „Supalonely“ xalqaro muvaffaqiyati natijasida AQSh, Kanada va Fransiya chartlarida yuqori oʻrinlardan joy oldi. Mini. 2018-yildan beri Benee Triple J Hottest 100 roʻyxatida beshta yozuvni qoʻlga kiritdi, ulardan uchtasi 2019-yil roʻyxatiga kiritilgan.